ปธน.บารัค โอบาม่า แถลงปฏิเสธแผนขอเงินช่วยเหลือ จากบริษัทรถยนต์ General Motors และ Chrysler
เมื่อวานนี้ที่ทำเนียบไวท์ เฮ้าส์ ประธานาธิบดีโอบาม่าแถลงปฏิเสธแผนขอเงินช่วยเหลือ ซึ่งบริษัทรถยนต์ General Motors และบริษัท Chrysler ส่ง
เมื่อปีที่แล้ว อุตสาหกรรมรถยนต์ในอเมริกาสูญเสียตำแหน่งงานมากกว่า 4 แสนตำแหน่ง ในขณะที่ประธานาธิบดีบารัค โอบาม่ายืนยันว่าจะไม่ยอมให้อุตสาหกรรมรถยนต์สหรัฐล้มลงเป็นอันขาด ผู้นำสหรัฐกล่าวว่า อุตสาหกรรมรถยนต์อเมริกันเปรียบเสมือนสัญลักษญ์ที่แสดงให้เห็นถึงความสำเร็จของอเมริกา ในอดีตและอนาคต อย่างไรก็ตามประธานาธิบดีสหรัฐบอกว่า แผนปรับโครงสร้างของบริษัทรถยนต์ General Motors หรือ GM และ บริษัท Chryslerที่ส่งมาเพื่อขอเงินช่วยเหลือจากรัฐบาลสหรัฐนั้น ยังไม่ดีพอ แม้ยังต้องมีการปรับปรุงแผนดังกล่าวต่อไปแต่หลังจากหารือกับบรรดาผู้เชี่ยวชาญด้านธุรกิจและการเงินผู้นำสหรัฐมั่นใจว่าบริษัท GM จะฟื้นตัวได้หลังจากดำเนินการตามแผนปรับโครงสร้างแล้วโดยในการดำเนินงานขั้นแรก นาย Rick Wagoner ประธานกรรมการบริษัทGM ได้ประกาศลาออกจากตำแหน่งแล้วเมื่อวันอาทิตย์ซึ่งเป็นไปตามคำขอของรัฐบาลสหรัฐ โดยมีเป้าหมายเพื่อสร้างวิสัยทัศน์ใหม่ๆและทิศทางใหม่ๆสำหรับอนาคตของ GM ในขั้นต่อไปประธานาธิบดีโอบาม่าระบุว่า รัฐบาลสหรัฐจะให้เงินแก่ General Motors สำหรับดำเนินธุรกิจไปได้อีก 60 วัน ในขณะเดียวกันก็จะร่วมทำงานกับ GM เพื่อให้เกิดแผนธุรกิจที่ดีกว่าเดิม ซึ่งไม่เพียงแต่จะช่วยให้ GM ฝ่าฟันวิกฤตเศรษฐกิจครั้งนี้ไปได้เท่านั้นแต่จะต้องประสบความสำเร็จในการแข่งขันในตลาดโลกด้วย และสำหรับกรณีของบริษัทรถยนต์ Chrysler นั้น ผู้นำสหรัฐกล่าวว่าประสบปัญหาหนักกว่า General Motors และจากการพิจารณาอย่างถี่ถ้วน ประธานาธิบดีโอบาม่าระบุว่า Chrysler ต้องการบริษัทร่วมหุ้นเพื่อความอยู่รอด ประธานาธิบดีโอบาม่าให้เวลา Chrysler 30 วันเพื่อพิจารณาข้อตกลงร่วมทุนกับบริษัทรถยนต์ Fiat ของอิตาลี ตามข้อตกลงที่เสนอไปนั้น บริษัท Fiat จะใช้ฐานการผลิตของChrysler ในอเมริกาเหนือสำหรับผลิตรถยนต์ขนาดเล็ก และ Fiatจะเข้าถือหุ้นของ Chrysler 49% ซึ่งหากทั้งสองบริษัทบรรลุข้อตกลงดังกล่าวรัฐบาลอเมริกันจะพิจารณาให้เงินกู้มูลค่าสูงสุด 6 พันล้านดอลล่าร์เพื่อสนับสุนนแผนการรวมบริษัทแต่หากข้อตกลงล้มเหลว บริษัท Chryslerจะไม่ได้รับเงินช่วยเหลือเพิ่มเติมจากรัฐบาลสหรัฐ นอกจากนี้ ผู้นำสหรัฐยังเสนอแนะด้วยว่าทั้ง General Motors และ Chryslerอาจจะต้องผ่านการล้มละลายเสียก่อนเพื่อกำจัดหนี้เก่าๆ และให้ดำเนินงานปรับโครงสร้างบริษัทใหม่อย่างรวดเร็วที่สุดซึ่งนาย Austin Goolsby ที่ปรึกษาระดับสูงของประธานาธิบดีโอบาม่าชี้แจงเรื่องนี้ผ่านสถานีโทรทัศน์ CNBC เมื่อวันจันทร์ตามเวลาในสหรัฐ นาย Goolsby ชี้แจงว่าข้อเสนอนี้มีขึ้นเพื่อให้เกิดการเปลี่ยนแปลงอย่างรวดเร็ว ต่อทั้ง 2 บริษัทซึ่งไม่ใช่การเสียเวลาหลายๆ ปีในการขึ้นศาลล้มละลายหรือแก้ไขปรับปรุงโครงสร้างใหม่แต่เป็นความพยายามพลิกสถานการณ์ให้ GM และ Chrysler รอดพ้นจากวิกฤตเศรษฐกิจครั้งนี้ไปได้ ในระยะเวลาอันสั้น